

**Еуразиялық экономикалық одақтың сыртқы экономикалық қызметінің Бірыңғай тауар номенклатурасына сәйкес газохолды сыныптау туралы**

Еуразиялық экономикалық комиссия Алқасының 2019 жылғы 16 сәуірдегі № 65 шешімі

      Еуразиялық экономикалық одақтың Кеден кодексінің 22-бабы 1-тармағының бірінші абзацына сәйкес Еуразиялық экономикалық комиссия Алқасы **шешті:**

      1. Ұшқыннан тұтанып, іштен жанатын поршенді қозғалтқыштарда мотор отыны ретінде қолданылатын, түпкі өнімнің қасиеттерін жақсартатын коррозия ингибиторлары, тотықтануды тоқтататын және детонациялануға қарсы қоспалар қосылған, мұнайдан жасалған бензиннің (90-95 %), биоэтанолдың немесе метанолдың (5-10 %) қоспасы болып табылатын газохол сыртқы экономикалық қызметтің тауар номенклатурасына Түсіндірмелердің 1- негізгі қағидасына сәйкес Еуразиялық экономикалық одақтың сыртқы экономикалық қызметінің Бірыңғай тауар номенклатурасының 2710 тауар позициясында сыныпталады.

      2. Осы Шешім ресми жарияланған күнінен бастап күнтізбелік 30 күн өткен соң күшіне енеді.

|  |  |
| --- | --- |
| *Еуразиялық экономикалық комиссия*  *Алқасының Төрағасы* | *Т. Саркисян* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК